**חושים בפעולה**

**⏴ במבט חדש לכיתה א**

**היקף יחידת הלימוד:** 2 שעורים

**עמודים:** 9-5

# מטרות

* התלמידים יציינו אלו חושים משמשים אותנו לקליטת מידע מהסביבה.
* התלמידים יסבירו את חשיבות קליטת המידע מן הסביבה בעזרת החושים.
* התלמידים יתארו מהו המידע שאנו קולטים בעזרת חמשת החושים.
* התלמידים יבינו שהמידע שנקלט על ידי החושים עוזר לנו לתפקוד בסביבה ולהתמצאות בה.

# היערכות לשיעור

* להכין כרטיסים (בגודל שהתלמידים יכולים לראות) עם המילים:

**רוֹאִים - שׁוֹמְעִים - טוֹעֲמִים - מְרִיחִים - חָשִׁים בְּמַגָּע**

להכין כרטיסים (בגודל שהתלמידים יכולים לראות) עם המילים:

**עֵינַיִם - אָזְנַיִם - לָשׁוֹן - אַף - עוֹר**

* להכין מרשמלו כמספר התלמידים (יחידה 1 לכל תלמיד).
* **חשוב!!!** אנא וודאו כי אין בכתתכם תלמידים עם רגישויות למרכיבי המרשמלו (מומלץ להיוועץ עם מחנכי הכיתה, הם יעדכנו אתכם לגבי אלרגנים ולגבי תחליפים מתאימים).
* עובדים בסביבה נקיה - נערכים לאופן בו התלמידים ינקו את ידיהם (קערה עם מים וסבון + נייר, חב' מגבונים).
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%94-%D7%90-%D7%A8%D7%A7%D7%A2-%D7%97%D7%95%D7%A9%D7%99%D7%9D.pdf) את הרקע התיאורטי המדעי לנושא חושים.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

* מוצע לשלב בתכנית ההוראה את דגם הוראה "מה דומה? מה שונה? משווים וממיינים", העוסק בהבניה ישירה ומפורשת של אסטרטגיית החשיבה "השוואה" במשולב עם ההבניה של ציון הדרך "קליטת מידע בעזרת החושים". ניתן להגיע אל דגם ההוראה בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%94-%D7%90-%D7%90%D7%A8%D7%92%D7%96-%D7%9B%D7%9C%D7%99%D7%9D-%D7%A4%D7%A0%D7%99%D7%A0%D7%99-%D7%97%D7%A9%D7%99%D7%91%D7%94-%D7%9E%D7%95%D7%A0%D7%92%D7%A9.pdf) (אתר מט"ר).
* מומלץ לקרוא במדריך למורה את **ההבהרות המתודיות הכלליות** המתייחסות לנושאי הלימוד, עמודים 27 - 28.

**מהלך השיעור (ראו בעמודים הבאים).**

# מהלך השיעור: חושים בפעולה

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בחשיבות החושים לקליטת מידע. בהכרות עם חמשת החושים וסוג המידע הנקלט בהם.**תמונת השער, קטע הקריאה "החושים" עמוד 7-6**במידת האפשר, מומלץ להיכנס לאתר במבט חדש ולהציג לתלמידים את תמונת השער וקטע הפתיחה. אפשרות אחרת - מבקשים מהתלמידים לפתוח את החוברת בעמוד 6(המורה מציגה לתלמידים את העמוד בחוברת שלה. מבקשים מהתלמידים להתבונן בתמונה ושואלים: * מה מציגה/מתארת לנו התמונה?
* היכן מתרחשות הפעולות המתוארות בתמונה?
* האם אתם מזהים בַּמֶּה עוסקת התמונה? (במידה והתלמידים מזהים את הקשר שבין התמונה לנושא חושים, לבקש מהם לציין אלו חושים הם מכירים? לאחר מכן להתייחס לשאלה מדוע החושים חשובים לנו?).

מקריאים את הקטע תוך הטעמת המילים המודגשות.מקריאים פעם נוספת ומבקשים מהתלמידים לציין איזה עוד מידע אנו קולטים בעזרת כל אחד מהחושים המוזכרים בשיר.תולים את כרטיסי המילים הראשונות (פעולות) בטור (זו מעל זו). |
| התנסות | **חושים בפעולה**מבצעים את המשימה **חוקרים מרשמלו בעזרת איברי החוש*** מבקשים מהתלמידים לנקות ידיים (מים וסבון, מגבונים/אחר).
* מחלקים מרשמלו לכל תלמיד/ה.
* מקריאים את הוראות הפעילות, מאפשרים לתלמידים לבצע אותן ולגלות מה מיוחד במרשמלו בעזרת ההוראות והתמונות.
 |
| המשגה | **ממצאי חקירת המרשמלו**בודקים עם התלמידים את ממצאי חקירת המרשמלו:* אלו פעולות ביצעתם? (טעמנו, ראינו, שמענו, הרחנו וחשנו).
* באמצעות אילו אברים בצעתם פעולות אלה?
* אלו אברי חוש סייעו לכם לחקור את המרשמלו? (בהתאמה: לשון, עיניים, אוזניים אף ועור.

**תולים את כרטיסי המילים (איברי החוש) בטור נוסף מימין לפעולות, זו לצד זו - איבר חוש לצד הפעולה שהוא מבצע, כך שמתקבלת טבלה בת שתי עמודות.*** מה גיליתם על המרשמלו? (טעם מתוק, צבעו לבן/ורוד/תכלת/צהוב, ניתן לשמוע קולות מעיכה כשממוללים אותו בין האצבעות, ריח נעים, רך למגע).

**\* ממוללים -** פעולת פירור/מעיכה בעזרת האצבעות. * שואלים את התלמידים מה משותף לכל המילים בטור הימני = אֵיבְרי חוּשׁ ומה משותף לכל המילים בטור השמאלי = פְּעֻלּוֹת/תַּפְקִידים.
 |
| יישום | **החושים ואיברי החוש** מקריאים לתלמידים את ההוראות ומבצעים את המשימה **החושים ואיברי החושים** שבעמוד 9.* מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים)**,** לספר הדיגיטלי, עמוד 9 ולבצע את הפעילות המתוקשבת **החושים ואברי החושים.** פעילות זו היא הגרסה הדיגיטלית של הפעילות בעמוד 9 בחוברת הלימוד בגרסת נייר.

מטרת הפעילות היא לחדד ולבסס את הקשר שבין המושגים **איבר חוש** (עיניים) לבין **שם החוש** (חוש הראייה) לבין **התפקוד של החוש** (קליטת מראות).מבקשים מהתלמידים לפתוח מחברת וליצור טבלה. במידת הצורך מדגימים שוב יצירת טבלה במחברת ברגע - ומסייעים למי שזקוק לעזרה.* פותחים את המחברת ומקפלים את דף המחברת לשניים - מתקבלת טבלה.
* התלמידים מעתיקים את הכותרות לטבלה במחברת: אֵיבְרי חוּשׁ מול פְּעֻלּוֹת/תַּפְקִידים.
* בעמודה הימנית הם מציירים/כותבים את איברי החוש: עין, אוזן, לשון, אף ועור

וממול בעמודה השמאלית הם מציירים/כותבים את הפעולות/התפקידים של אברי החוש. |
| סיכום ורפלקציה | כיצד אספנו מידע במשימת חקירת המרשמלו?מה למדתי על החושים ואיברי החוש?איזה מידע התחדש לי בשיעור?איזו משימה הצלחתי לעשות בשיעור בעצמי/בקלות? איזו משימה הייתה לי מהנה/אתגרת/מעניינת? |